section_heading: Životopis
paragraph_text: Mauri su ga uhvatili i zatvorili 717. godine, ali im je uspio pobjeći. 718. godine osniva kraljevinu Asturiju, a glasovima svojih sugrađana izabran je za prvog kralja. No, sljedećih godina Asturija je više bila iliuzija nego realnost. On se sukobljavao s mnogo jačim protivnikom. Kraljevina je ojačala tek 722. godine nakon bitke kod Covadonge u kojoj je Pelayo pobijedio nadmoćnije Maure. Tom pobjedom uspostavio je nezavisno kraljevstvo i ta bitka se smatra prvom kršćanskom pobjedom tijekom rekonkviste.